Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: [Melléklet a 18/1995. (VI. 6.) IKM rendelethez]
Paragraph Index: 451

1. A vizsgarészek tantárgyai és időtartama A) Szakmai elméleti vizsgarészek Az írásbeli vizsga tantárgyai és időtartama: — Öltözködéstörténet záródolgozat — Anyag- és áruismeret 120 perc. — Szerkesztés-modellezés 180 perc. Az írásbeli vizsga megkezdésének feltétele az „Öltözködéstörténet záródolgozat” határidőre történő beadása a vizsgázó részéről. Az „Anyag- és áruismeret”, valamint a „Szerkesztésmodellezés” tantárgyak írásbeli vizsgafeladatainak kijelölése központi feladatlapok alapján történik. A szóbeli vizsga tantárgyai és időtartama: — Művészettörténet. — Társadalmi, gazdasági-jogi ismeretek. A vizsgázónak minden tárgyból egy-egy kérdést kell megválaszolni, egy-egy feleletre maximum 10 perc fordítható. B) Szakmai gyakorlati vizsgarészek A gyakorlati vizsga tantárgyai és időtartama: — Varrásgyakorlat 120 perc. — Tervrajzok dokumentáció. — Modellbemutató. A szakmai gyakorlati vizsga megkezdésének feltétele a Tervrajzok dokumentáció határidőre történő beadása a vizsgázó részéről.

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes